laion/Wikipedia-Exotic huggingface dataset:
צפירור

צפירור (הלחם של צפירה + אור; מוכר יותר במילת הסלנג צָ'קָלָקָה) הוא התקן ברכב ביטחון הכולל שילוב של פנסים צבעוניים וסירנה, ולעיתים גם מערכת כריזה, שמטרתם להבליט את נוכחותו של רכב הביטחון, ובפרט לאפשר לו תנועה בלתי מופרעת בעת נסיעה מבצעית. לעיתים גם כלי רכב שאינם רכבי ביטחון, כגון משאיות גרר, אוטובוסים להסעת תלמידים וציוד מכני הנדסי, מורשים להפעיל אורות דומים בעת מילוי תפקידיהם. במדינות רבות הפעלת הצפירור מקנה למשתמש בו זכויות מיוחדות, כגון הזכות לעבור בצומת ברמזור אדום, ומציבה דרישות למשתמשי דרך אחרים להתנהג אחרת, כגון לאלץ אותם לזוז לצד הדרך כדי לאפשר לרכב הביטחון תנועה בלתי מופרעת. בתקנות התעבורה הישראליות מוסדרים בצפירור צבעי האורות הבאים: ברכב משטרה, ברכב משטרה צבאית, ברכב הג"א וברכב צה"ל שאושר כרכב ביטחון: כחול או כחול-אדום ברכב שיטור משולב: כחול-צהוב באמבולנס של מגן דוד אדום, באמבולנס של צה"ל, ברכב לכיבוי שרפות וברכב שאישרה רשות הרישוי כרכב ביטחון: אדום, ובאישור ועדה משותפת לרשות הרישוי ולאגף התנועה במשטרת ישראל: כחול ברכב גרירה וחילוץ, ברכב עבודה, ברכב ליווי, ברכב שמידותיו חורגות, ברכב המוביל מטען חורג ובכל רכב שקיבל היתר מרשות הרישוי: צהוב. בנוסף לרכבי חירום, שעליהם מותקן צפירור קבוע, מכוניות המשרתות את אנשי מערכת הביטחון הישראלית ופקידים בכירים מצוידות בצפירור נייד, המוצב על גג המכונית ומופעל כשהללו נמצאים בנסיעת חירום או נחפזים לדרכם. תקנות 93–95 לתקנות התעבורה קובעות את הזכויות המיוחדות של רכב ביטחון, שהוא רכב שבהתאם לתקנה 62 מותקן בו צפירור בצבע האמור בתקנה זו. גיבור ספרה של אורלי קסטל-בלום, "ביוטופ", מתאר את אורות הצפירור הנשקפים מחלון ביתו בתל אביב: כחול - משטרה. אדום - אמבולנסים ומכבי אש. כתום - עיריית תל אביב (כולל הגרר שלהם). אדום וכחול - משטרת התנועה. הרבה אדום והרבה כחול - אירוע רב-נפגעים. כחול ועוד כחול ועוד כחול - שיירת וִי אַי פִּי. מדיה וקבצים בנושא צפירור בוויקישיתוף צְפִירוֹר, באתר האקדמיה ללשון העברית אורלי קסטל-בלום, ביוטופ, הספריה החדשה, 2022, עמ' 24
צ'קלקה

האם התכוונתם ל... צפירור – התקן, הקרוי בסלנג צ'קלקה, המותקן על רכב חירום, וכולל שילוב של פנס צבעוני וצופר, שמטרתם להבליט את נוכחותו של רכב החירום צ'קלקה (להקה) – להקה מוזיקלית ישראלית צ'קלקה (מאכל) – תבשיל דרום אפריקאי
בונדז

בּּוּנְדז (בפולנית: Bundz; הידוע גם כ-bunc; בניב Podhale; ובאוקראינית: budz) היא גבינת חלב כבשים פולנית ואוקראינית . היא מיוצרת באופן מסורתי בהרי פולין-Bieszczady, בפודהאלה (Podhale) ובאוקראינה. הגבינה מזכירה גבינת קוטג' בטעמה ובמרקמה, ובעלת טעם עדין ורענן. תהליך הייצור של הבונדז נראה בשלב הראשון זהה לייצור גבינת אושטפוק (oscypek). החלב שנמזג לתוך ה"פוטארה" (כד גדול) חלקי, מה שאומר שהחלבון קטוע על ידי אנזימים הכלולים באנזים הגבנה שמוסף לחלב, אנזים הגבנה זה מופק מקיבות של עגלים צעירים. לאחר מכן מבשלים את הגבינה המוקרשת במשך כמה דקות בטמפרטורה של כ-70 מעלות צלזיוס. את הגבינה מסננים דרך בד קנבס בצורת גושים גדולים. כתוצאה, מתקבלת גבינה עדינה. שארית מי גבינה שנוצרת בייצור בונדז משמשת להכנת משקה חמוץ פולני מסורתי הנקרא ז'ִינְצִ'יצָה (בפולנית żętyca). ברינדזה (Bryndza Podhalańska), סוג פולני של גבינה רכה מחלב כבשים. Oscypek, גבינה קשה מעושנת, מיוצרת בפולין מחלב כבשים מלוח מדיה וקבצים בנושא בונדז בוויקישיתוף "ТОП-5 молочних продуктів Карпат і секрети їхнього приготування". Українська правда _Життя. נבדק ב-2023-05-01. Juliet Harbutt. World Cheese Book. ̻2015. 352 pag. מסת"ב 9781465436054, מסת"ב 9781465436054 Christian Callec. Complete Encyclopedia of Cheese. 2002. 256 pag. מסת"ב 9789036615990, מסת"ב 9789036615990 European Commission (2007-06-11). "Commission Regulation (EC) No 642/2007 of 11 June 2007 registering a name in the Register of protected designations of origin and protected geographical indications Bryndza Podhalańska (PDO)".
א-דאלע (עיירה)

א-דאלע (בערבית: الضالع) היא עיירה, המשמשת כעיר הבירה של מחוז א-דאלע בדרום מערב תימן. בעבר העיר שימשה כבירת האמירות של א-דאלע. בא-דאלע ישנו אקלים צחיח למחצה שגובל באקלים הצחיח המצוי ברוב חצי האי ערב. כמות המשקעים הממוצעת בעיר היא 360 מילימטרים בשנה. יותר ממחצית המשקעים יורדים בחודשים יולי ואוגוסט. הקהילה היהודית בעיר התפרנסה מייצור כותנה. מדיה וקבצים בנושא א-דאלע בוויקישיתוף ערך זה הוא קצרמר בנושא תימן. אתם מוזמנים לתרום לוויקיפדיה ולהרחיב אותו.
אכרם שהיב

אכרם חוסיין שהיב (בערבית: أكرم حسين شهيب; נולד ב-17 באוקטובר 1947) הוא פוליטיקאי דרוזי לבנוני, חבר במפלגה הסוציאליסטית הפרוגרסיבית בראשות וליד ג'ונבלאט. שהיב הוא חבר ותיק בפרלמנט הלבנוני וכיהן גם בתפקידים שונים בקבינט. שהיב נולד בעאליי, לבנון ב-17 באוקטובר 1947. הוא קיבל תואר ראשון בביולוגיה מהאוניברסיטה הערבית של ביירות ותואר שני בהיסטוריה מאוניברסיטת קהיר ב-1982. שהיב היה תומך במפלגת הבעת' וסדאם חוסיין בצעירותו. ב-1979 הוא הפך לחבר במפלגה הסוציאליסטית הפרוגרסיבית (PSP). הוא עבד כפרופסור להיסטוריה באוניברסיטה הלבנונית בעאליי. מ-1985 עד 1991 שימש כמנהל ה-PSP בדמשק. שהיב כיהן כשר לאיכות הסביבה מ-1996 עד 1998. בין השנים 2005–2009 היה ראש ועדת איכות הסביבה בלבנון בשנת 2009 הוא מונה לשר העקורים בקבינט בראשות ראש הממשלה דאז, סעד אל-חרירי, במקום ריימונד אאודי. כהונתו של צ'הייב הסתיימה ב-2011, והוא הוחלף על ידי אלאאדין טררו. בפברואר 2013 הפך שהיב לחלק מממשלתו של תמאם סלאם כשר החקלאות. כהונתו הסתיימה ב-18 בדצמבר 2016 כאשר הוקמה ממשלה חדשה בראשות סעד אל-חרירי. שהיב נשוי לסלמה ג'ורדי שהיב ואב לארבעה ילדים. מדיה וקבצים בנושא אכרם שהיב בוויקישיתוף "His Excellency Deputy Akram Hussien Shuhaib". Arab Decision. נבדק ב-14 באפריל 2013. {{cite web}}: (עזרה) "New Lebanese Cabinet Announced". Wikileaks. 10 בנובמבר 2009. אורכב מ-המקור ב-22 בפברואר 2014. נבדק ב-10 במרץ 2013. {{cite news}}: (עזרה) Ibrahim, Roula (23 בספטמבר 2012). "Walid Jumblatt and His Two Right Hands". Al Akhbar. אורכב מ-המקור ב-27 במאי 2018. נבדק ב-6 באוקטובר 2012. {{cite news}}: (עזרה) "Lebanon's new Government" (PDF). International Foundation for Electoral Systems. 9 בנובמבר 2009. אורכב מ-המקור (PDF) ב-2 בספטמבר 2013. נבדק ב-31 בינואר 2013. {{cite web}}: (עזרה) "Who is who in the new Lebanese cabinet". Yalibnan. Beirut. 15 בפברואר 2014. נבדק ב-3 בינואר 2015. {{cite news}}: (עזרה)
Elemental

Elemental הוא אלבום הבכורה של הזמרת-יוצרת הקנדית לורינה מק'קניט שפורסם בשנת 1985, בהוצאת חברת התקליטים קווינלן רוד. האלבום הוקלט בשבוע אחד ביולי 1985. ההקלטות אירעו באסם בדרום אונטריו, ממוקם בשדה של חמניות. הוא נמכר בלמעלה מ-67,000 עותקים ברחבי העולם. "Stolen Child" מבוסס על השיר של ויליאם בטלר ייטס "The Stolen Child". מידע על האלבום Elemental באתר MusicBrainz מידע על האלבום Elemental באתר AllMusic האלבום Elemental באתר Discogs Loreena McKennitt - Elemental (באנגלית), 2017-12-12, נבדק ב-2023-11-25 "McKennnit to unleash 'Book of Secrets'". Loreena McKennitt – Stolen Child, נבדק ב-2023-11-25
אליאס דוד קוריאל

אליאס דוד קוריאל (9 באוגוסט 1871 – 28 בספטמבר 1924) היה משורר וסופר ונצואלי. הוא נחשב לאחד מהמשוררים הבולטים בוונצואלה במאה ה-20. קוריאל נולד ב-1871, לדוד קוריאל ואקסילדה אבנאטאר דה קוריאל. הוא למד בקולג' הפדרלי, שם ייסד מקהלה. יחד עם. המשורר אנטוניו חוסה הרמוסו, הוא יצר את העיתון שבועי, La Cantera. קוריאל שימש גם כעורך הראשי של העיתון El Día‏. קוריאל חיבר את המילים של ההמנון של מדינת פלקון בוונצואלה. ""Elías David Curiel, precursor del Modernismo en Venezuela" por María Cristina Solaeche Galera". gibralfaro.uma.es. נבדק ב-29 באוקטובר 2019. {{cite web}}: (עזרה) Arbell, Mordehay (2002). The Jewish Nation of the Caribbean: The Spanish-Portuguese Jewish Settlements in the Caribbean and the Guianas (באנגלית). Gefen Publishing House Ltd. ISBN 978-965-229-279-7.
To Drive the Cold Winter Away

To Drive the Cold Winter Away הוא אלבום האולפן השני של הזמרת-יוצרת הקנדית לורינה מק'קניט שפורסם בשנת 1987, בהוצאת חברת התקליטים קווינלן רוד. האלבום הוקלט בהתבסס על זיכרונותיה של מק'קניט ומושפע "משירים ומזמורים שהוקלטו בכנסיות או באולמות גדולים, עשירים באווירה ומסורת ייחודיים משלהם". כדי לתפוס ולשמר את האווירה הזכורה הזו, מק'קניט ניסתה לשמר את העיבודים ה"קלילים" וחגגה את היופי שבפשטות. מידע על האלבום To Drive the Cold Winter Away באתר MusicBrainz מידע על האלבום To Drive the Cold Winter Away באתר AllMusic האלבום To Drive the Cold Winter Away באתר Discogs To Drive The Cold Winter Away, 2013-01-01, נבדק ב-2023-11-25 To Drive the Winter Cold Away Quinlan Road Ltd. (2006) [1987, To Drive the Winter Cold Away Liner Notes] "McKennnit to unleash 'Book of Secrets'"
Parallel Dreams

Parallel Dreams הוא אלבום האולפן השלישי של הזמרת-יוצרת הקנדית לורינה מק'קניט שפורסם בשנת 1989, בהוצאת חברת התקליטים קווינלן רוד. "Breaking the Silence" נכתב כמחווה לאמנסטי אינטרנשיונל; ארגון לא-ממשלתי בין-לאומי, שמטהו ממוקם בממלכה המאוחדת מאז 1961, הפועל לקידום זכויות האדם. האלבום זכה להצלחה בקנדה ונמכר בלמעלה מ-93,000 עותקים במדינה בסך הכול. מידע על האלבום Parallel Dreams באתר MusicBrainz מידע על האלבום Parallel Dreams באתר AllMusic האלבום Parallel Dreams באתר Discogs Parallel Dreams, 1989-09-22, נבדק ב-2023-11-25 Amnesty International, Amnesty International (באנגלית) "World's greatest"
מגדל עדן

האם התכוונתם ל... מגדל עדן (בת ים) – גורד שחקים בבת ים מגדל עדן (ירושלים) – גורד שחקים מתוכנן בירושלים
רדיקולקה

רדיקולקה (בפולנית: Redykołka) היא סוג של גבינה מעושנת המיוצר באזור פודהאלה (Podhale) בדרום פולין באזור זקופנה. היא ידועה לפעמים בתור "האחות הצעירה" של גבינת האושיפק (Oscypek) והשתיים מבולבלות ביניהן לעיתים קרובות. הדמיון נובע מהעובדה שרדיקולקה מיוצרת באופן מסורתי באמצעות שאריות בונדז מייצור אושיפק. המתכון המוגן מתאר את הגבינה כמוצקה, בעלת פנים רך ואלסטי, ארומה מעושנת חזקה, בעלת טעם חריף ומעט מלוח. היא עשויה לעיתים קרובות בצורת חיות, לבבות או זרי פרחים דקורטיביים. רדיקולקה רשומה בתור כינוי מקור מוגן של האיחוד האירופי (PDO) מאז 2009. רדיקולקה הייתה פופולרית כצורה של מתנה, מיוצרת ומוענקת בזוגות באירועים מיוחדים. היא ניתנה גם להנצחת החזרת הכבשים מתקופת מרעה ארוכה של חודשים במרעה ההרים, חגיגה המכונה באזור בשם "redyk". השם "redykołka" נהג להתייחס לכל סוג של מתנת גבינה. מדיה וקבצים בנושא רדיקולקה בוויקישיתוף www.cmsmirage.pl, CMSMirage sp z o o-; Redakcja. "Rejestracja ,,redykołki jako Chronionej Nazwy Pochodzenia | ppr.pl". www.ppr.pl (בפולנית). נבדק ב-2023-08-30. "Redykołka - Ministerstwo Rolnictwa i Rozwoju Wsi". 2017-03-26. אורכב מ-המקור ב-2017-03-26. נבדק ב-2023-08-30. "Redykołka - Ministerstwo Rolnictwa i Rozwoju Wsi - Portal Gov.pl". Ministerstwo Rolnictwa i Rozwoju Wsi (בפולנית). נבדק ב-2023-08-30. Commission Regulation (EC) No 1176/2009 of 30 November 2009 entering a name in the register of protected designations of origin and protected geographical indications (Redykołka (PDO)) (באנגלית), 2009-11-30, נבדק ב-2023-08-30 "Potrawy regionalne - najsmakowitszy portal w sieci". 2009-05-03. אורכב מ-המקור ב-2009-05-03. נבדק ב-2023-08-30.
שגרירות ארצות הברית בעמאן

שגרירות ארצות הברית בעמאן היא הנציגות הדיפלומטית של ארצות הברית בירדן. השגרירות ממלאת תפקיד מכריע בשמירה על יחסי ארצות הברית–ירדן, תוך התמקדות בתחומים כמו שיתוף פעולה פוליטי, כלכלי ותרבותי. השגרירות הוקמה לאחר שארצות הברית הכירה בעצמאותה של ירדן בינואר 1949. ארצות הברית הכירה רשמית בממלכה הירדנית האשמית כמדינה עצמאית ב-31 בינואר 1949, שלוש שנים לאחר שקיבלה את עצמאותה ב-25 במאי 1946. בעת כינון היחסים הדיפלומטיים נפתחה הנציגות האמריקאית בירדן. ב-18 בפברואר 1949 הפך וולס סטבלר (אנ') לנציג האמריקאי הראשון של ירדן כשהחל את כהונתו כממונה על היחסים הזמני. באוקטובר 2023 השגרירות הייתה מוכנה לקדם פסגה שבה היו אמורים להשתתף נשיא ארצות הברית ג'ו ביידן לצד מנהיגים ממצרים, הרשות הפלסטינית והמדינה המארחת ירדן, כדי לטפל במתיחות ההולכת וגוברת בעזה. ההתקשרות הדיפלומטית בוטלה בפתאומיות על ידי ירדן בתגובה לפרוץ מלחמת חרבות ברזל. הגורם המיידי לביטול זה היה הפיצוץ ההרסני בבית החולים הערבי אל-אהלי בעיר עזה, שהביא לכ-500 הרוגים. גורמים ירדנים, כולל המלך עבדאללה, ייחסו את המתקפה הזו לישראל, למרות שבדיעבד התברר כי הג'יהאד האסלאמי הפלסטיני הוא האחראי לה. תקרית זו חוללה סערה ציבורית בירדן, והובילה להפגנות ליד שגרירות ישראל בעמאן. מדיה וקבצים בנושא שגרירות ארצות הברית בעמאן בוויקישיתוף אתר האינטרנט הרשמי של שגרירות ארצות הברית בעמאן (באנגלית) אתר האינטרנט הרשמי של שגרירות ארצות הברית בעמאן (בערבית) "A Guide to the United States' History of Recognition, Diplomatic, and Consular Relations, by Country, since 1776: Jordan". history.state.gov. נבדק ב-8 בנובמבר 2023. {{cite web}}: (עזרה) עקב הפיצוץ בבית החולים: 5,000 בני אדם מפגינים מול שגרירות ישראל בירדן, באתר ynet, 18 באוקטובר 2023
חמד"ע

חמד"ע (חינוך מדעי) הוא מוסד לימודי הנמצא בתל אביב (שוכן ברחוב הפרדס, סמוך לעיריית תל אביב). הוא משמש כקמפוס מדעי לתלמידי בתי הספר התיכוניים בעיר הלומדים לבגרות בפיזיקה, ובכימיה במתכונת של חמש יחידות לימוד. המוסד הוקם על מנת לרכז מעבדות, ציוד מחשבים וציוד הדגמה מתקדמים, ולהבטיח רמת הוראה גבוהה ומקצועית. 21 בתי ספר תיכוניים בתל אביב נמצאים בקשר קבוע עם חמד"ע ושולחים את תלמידיהם פעמיים בשבוע ללימודים מרוכזים. כיתות הלימוד בחמד"ע הן המעבדות עצמן. בנוסף, מורי חמד"ע מעבירים השתלמויות למורי ת"א ואזור המרכז. חמד"ע פועלת מאז שנת 1991. את הקמת חמד"ע יזמה קרן יד הנדיב (קרן רוטשילד) בשיתוף עם עיריית ת"א ומכון ויצמן. עקרונות חמד"ע הותוו על ידי ועדה בינלאומית של מדענים ואנשי חינוך מישראל ומחו"ל, בראשותו של נשיא מכון ויצמן למדע, פרופסור חיים הררי. הפעילות בחמד"ע מתמקדת בהוראה לבגרות של כימיה ופיזיקה לתלמידי תיכון, אשר בחרו בנושאי לימוד אלו בהיקף מוגבר. כמו כן, לומדים בחמד"ע תלמידים מצטיינים בחטיבת הביניים. מעבר לחומר הלימוד הסטנדרטי משתתפים התלמידים המעוניינים בכך גם בקורסי השלמה בנושאים מתקדמים דוגמת יחסות פרטית, אנליזה ממדית, לייזרים והולוגרמות, קוסמולוגיה ועוד. בנוסף, תלמידים זוכים פעם בשנתיים ללכת למאיץ החלקיקים במצפה רמון וללמוד על פעולותיו. חמד"ע מפעילה אתר אינטרנט בו ניתן לתלמידים ליצור קשר אישי וישיר עם המורים. כמו כן, התלמידים מקבלים את ציוני הבחינות שלהם לאתר, והמורה יכול להעלות חומרי למידה. בנוסף, מעבירים בחמד"ע הרצאות מדעיות לקהל הרחב, ומקיימים אירועים כגון FameLab. מנהלת חמד"ע היא ד"ר אלה ליבשיץ. בשנת הלימודים תשע"ד נפתח מרכז חמד"ע חדש במכון ויצמן למדע ברחובות בהנהלת ד"ר רונן מיר. כיום המרכז נקרא מרכז שוורץ רייסמן לחינוך מדעי, רחובות. בשנת הלימודים תשע"ט עתיד להיפתח מרכז שוורץ רייסמן שלישי בראשון לציון בהנהלת מר אלי שלו. מ"ח (מדע חישובי) הוא מקצוע חדש אשר משלב בין מדע ומדעי המחשב ונלמד בחמד"ע ובמכון דוידסון לחינוך מדעי (בתמיכת חמד"ע), ללימודי המקצוע נבחרים מדי שנה תלמידי כיתות ט מצטיינים בעלי אוריינטציה מדעית שלומדים מתמטיקה ופיזיקה כמקצועות מורחבים (5 יח"ל). משך התוכנית הוא שלוש שנים. המדע החישובי אף הוא בהיקף של 5 יח"ל. הנושא בתוכנית הוא תחום אינטרדיספלינרי מדעי חדש. במסגרת לימוד המדע החישובי, נלמד המחשב ככלי שבאמצעותו ניתן לפתור בעיות שחוקיותן מוכרת אך מורכבותן הרבה אינה מאפשרת פתרון אנליטי. המחשב משמש גם לבקרת ניסויים מתקדמים ומורכבים תוך הבנת תכונות גלאים ואוגר נתונים ומגבלותיהם, וכן הכנסת תשומה מדעית ועיבודה כשהתוצר הוא סימולציות מחשב ומודלים. אתר האינטרנט הרשמי של חמד"ע חמד"ע - המרכז לחינוך מדעי, באתר יד הנדיב תוכנית מדע חישובי במכון דוידסון לחינוך מדעי
פנחס ברנר

הרב פנחס ברנר (נולד ב-1931) הוא הרב הראשי האשכנזי של קראקס, ונצואלה, החל משנת 1967. ברנר נולד בטישובצה, פולין. בגיל ארבע היגר עם משפחתו לפרו, שם שימש אביו כרב ראשי. הוא קיבל תואר ראשון באמנויות והסמכה לרבנות מישיבה יוניברסיטי, וסיים תואר שני באוניברסיטת קולומביה. ברנר קיבל תואר דוקטור לשם כבוד מאוניברסיטת בר-אילן. בשנות ה־60 כיהן ברנר כרב בקווינס, ניו יורק. בשנת 1967 מונה ברנר לרב הראשי האשכנזי של קראקס. באוגוסט 2019, נשיא ונצואלה, חואן גואידו, מינה את ברנר לשליח הרשמי לישראל, למרות שלשתי המדינות אין יחסים דיפלומטיים. ברנר הוא נשיא ועדת הקשרים בין כנסיות ובתי כנסת בוונצואלה וחבר בוועד המנהל של אוניברסיטת בר-אילן. VENEZUELA 2004 (אורכב 23.10.2006 בארכיון Wayback Machine). The Stephen Roth Institute for the Study of Contemporary Antisemitism and Racism. Tel Aviv University Unión Israelita de Caracas, web.archive.org, ‏2009-08-31 "New York Rabbi Named Ashkenazi Chief Rabbi of Caracas". Jewish Telegraphic Agency (באנגלית אמריקאית). 1967-07-19. נבדק ב-2022-01-09. Ahren, Raphael (2019-12-14). "At 88, Venezuela's would-be ambassador to Israel can't wait to get to work". The Times of Israel (באנגלית אמריקאית). נבדק ב-2019-12-15. Cohen, Ben (2019-08-14). "Venezuelan Opposition Leader Juan Guaidó Announces Former Chief Rabbi as Envoy to Israel". The Algemeiner (באנגלית אמריקאית). נבדק ב-2019-12-15.
Stay the Night

האם התכוונתם ל... Stay the Night (שיר של זד) – שיר של זד משנת 2013 Stay the Night (שיר של סיגלה וטליה מאר) – שיר של סיגלה וטליה מאר (אנ') משנת 2022
גובין

המונח "גובין" מפנה לכאן. לערך העוסק במוזיקאי, ראו אנדריי גובין. גבינת גובין (באנגלית: Gubbeen Cheese) היא גבינת חלב פרה מובשלת מבחוץ, רכה למחצה, עם קליפה ורודה ולבנה. הטעמים הקרמיים מלווים עם טעמי הלוואי של פטריות ואגוזים ומשתנים בהתאם לבגרות הגבינה. חברת Gubbeen Farmhouse Products מייצרים גם גבינת גובין מעושנת. גבינת גובין מיוצרת מאז 1979 על ידי טום וג'יאנה פרגוסון בחוות גובין בשטח של 2500 דונם בשול (Schull), מחוז קורק באירלנד. השם "גובין" הוא אנגלייזציה של המילה האירית "Gobín" שפירושה באירית "פת קטן", והשם בו מכונה מפרץ מקומי סמוך. כל החלב המשמש לגבינה מגיע מעדר הפרות החולבות שלהם, שהוא תערובת של מספר גזעים; הולשטיין בריטית, זימנטל (Simmental cattle), ג'רזי (Jersey cattle) וקרי (Kerry cattle). החלב מאוחסן במיכלים שאליהם מוסיפים תרבית סטרטר ואנזים הגבנה, מה שגורם להתקרשות החלב. לאחר מכן חותכים את החלב המוקרש ומערבבים עד שמתפתחים הנתחים. הגבינה מפותחת בחדרי הבשלה בהם שוטפים את הקליפה מדי יום. זהו חלק חשוב בתהליך שכן השטיפה מולידה את התפתחות קליפת השטח הייחודית ומפתחת את הטעמים האופייניים. הגבינה מפתחת טעמים עמוקים יותר כשהיא מתבגרת. בשנת 2001, זן חדש של חיידקים המייצרים חומצת חלב בשם Microbacterium gubbeenense, נקרא על שם המחקר לגבי הבשלת ומריחת גבינת גובין. כל גלגל גבינה הוא 15 ס"מ בקוטר, 5 ס"מ בגובה, שוקל 1200 גרם ובעל תכולת שומן של 48%. הגבינה זמינה גם כמיני-גליל במשקל 400 גרם. גבינת גובין זכתה בפרסים רבים, הן ברמה הלאומית והן הבין-לאומית. להלן מבחר מהפרסים האחרונים: מדליית כסף 2011 בפרסי הגבינה האירית עבור גבינה רכה למחצה מדליית זהב 2010 בטקס פרסי הגבינה הבריטית עבור גבינה רכה למחצה מדליית זהב לשנת 2016 בטקס פרסי הגבינה הבריטית עבור גבינה שטופת קליפה מדליית זהב 2016 בטקס פרסי הגבינה הבריטיים לגובין מעושן בוגר אתר האינטרנט הרשמי של גובין "CAIS Irish Farmhouse Cheesemakers Association". irishcheese.ie. אורכב מ-המקור ב-2010-10-20. "Discover Farmhouse Cheese – Versatile, Natural & Delicious". www.irishfarmsteadcheese.com. Microbacterium gubbeenense sp. nov., from the surface of a smear-ripened cheese "Full list of Winners at the Irish Cheese Awards 2011". irishfoodguide.blogspot.com. List of 2010 British Cheese Award winners (אורכב 21.03.2012 בארכיון Wayback Machine) "Winners 2016" (PDF). British Cheese Awards. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גובין".
The Visit

The Visit הוא אלבום האולפן הרביעי של לורינה מק'קניט. האלבום, שיצא ב-1991, זכה ארבע פעמים למעמד של אלבום פלטינה בקנדה ושל אלבום זהב בארצות הברית. הוא הופק על ידי מק'קניט ובריאן יוז. האלבום היה שותף לזכייה, עם אלבום האוסף Saturday Night Blues, בפרס ג'ונו לשנת 1992 לאלבום הטוב ביותר של השנה במוזיקה מסורתית. האלבום יצא במהדורה מוגבלת, כאלבום ויניל, ממוספר, במשקל 180 גרם, בשנת 2016. מהדורת יום השנה ה-30 של האלבום בשם The Visit – The Definitive Edition יצאה בספטמבר, 2021. "All Souls Night" נובע מהמיזוג של מק'קניט בין המסורות, המיתולוגיה והתרבות של יפן עם טקסי סאווין קלטיים ישנים. ה"מדורות" ו"הדמויות הרוקדות" הן אירופאיות, בעוד ש"הנרות והפנסים" שאובים ממסורות יפניות. "Bonny Portmore" הוא שיר עם קלטי מסורתי על כריתת יערות אלון. הוא הופיע בפסקול של Highlander III: The Sorcerer (כמו גם "Cé Hé Mise le Ulaingt?" ו-"The Two Trees" מהאלבום The Mask and Mirror). "The Lady of Shalott" מבוסס על הפואמה "הגבירה משאלוט" מאת אלפרד לורד טניסון . עם זאת, כמה שורות מן השיר המקורי הוסרו בגרסתה של מק'ניט, למשל שורה מהחלק השלישי של השיר, "The jemmy bridle glitter'd free...Moves over still Shalott." בניגוד להערות האלבום, "Greensleeves" לא נכתב בפועל על ידי הנרי השמיני; למרות שזוהי אמונה ואגדה ארוכת שנים. "Tango to Evora" שימש בסרט התיעודי של מועצת הסרטים הלאומית של קנדה The Burning Times. קאבר לשיר הוקלט על ידי אחת הזמרות הפופולריות והמוערכות ביוון, חאריס אלקסיו, בשם "Nefeli's Tango", עם מילים שכתבה בעצמה. קאבר נוסף לשיר הוקלט על ידי הזמר הטורקי, Nilüfer, בשם "Çok Uzaklarda". אבורה היא עיר היסטורית בפורטוגל. קאברים נוספים בוצעו בנוסף, על ידי הזמר האיראני איליה מונפארד תחת הכותרת "גול-א-אורקידה" (פרח סחלב), מאת הזמרת הפינית, אנלי סאריסטו, תחת השם, "Katkennut Helminauha" וכן מאת Bettina Wegner תחת השם "Alles was ich wünsche". הקאבר הכורדי בוצע על ידי הומאר דיזאי, תחת הכותרת "Xozga". יש גם קאבר אלבני בשם "Rrugës i trishtuar" (הידועה גם בשם "סונאטה"), מאת הזמר הפופולרי האלבני אלי פארה. קאבר רומני לשיר, בשם "Tango pentru Evora" (תרגום רומני של "Tango to Evora") הושר במהלך המופע "Dansez pentru tine" מאת מלינה אולינסקו. המילים נכתבו על ידי פלורין בוסיוק. "Cymbeline" לקוח משיר במחזה של ויליאם שייקספיר, "סימבלין". המילים לשיר "The Old Ways" מופיעות במכתב שכותבת רייצ'ל גרין לרוס גלר בפרק הבכורה של העונה הרביעית של הסדרה חברים, The One with the Jellyfish. בעוד שתוכן המכתב אינו מוצג על המסך, המכתב מוצג בתערוכת The Friends Experience. לורינה מק'ניט – סינתיסייזר, פסנתר, נבל, אקורדיון, בודראן, שירה, עריכה, הפקה, עיבוד אן בורן – צ'לו אל קרוס - תופים טום האזלט – בס בריאן יוז - בללייקה, גיטרה חשמלית ואקוסטית, עוזר מהנדס, עוזר הפקה פטריק האצ'ינסון - חמת חלילים ג'ורג' קולר - בס, צ'לו, כינור מטורף, טנפורה, סיטאר ריק לזר – כלי הקשה, תוף אודו יו מארש - כינור ג'ף וולפרט - מהנדס, מיקסינג, עוזר הפקה "RIAA certification for "The Visit" Album". The Recording Industry Association of America. 16 ביוני 1997. נבדק ב-20 בפברואר 2012. {{cite web}}: (עזרה) "Here's who took top music prizes". Vancouver Sun, March 31, 1992. e.g., see https://earlymusicmuse.com/greensleeves1of3mythology/ מידע על האלבום The Visit באתר MusicBrainz מידע על האלבום The Visit באתר AllMusic האלבום The Visit באתר Discogs
נואה לאלונד

נואה לאלונד (באנגלית: Noah LaLonde; נולד ב-22 במרץ 1998) הוא שחקן אמריקאי. לאלונד גדל באזור מטרו-דטרויט, מישיגן. הוא שיחק בהצגות ושר במסגרת מקהלות במהלך שנותיו המוקדמות בבית הספר היסודי ובחטיבת הביניים. הוא החל ללמוד באוניברסיטת גרנד ואלי סטייט, שם למד לזמן קצר תיאטרון. לאחר שנה, הוא נשר מהלימודים והחל להתמקד אך ורק במשחק, ולמד משחק בדטרויט. בתקופה זו למד באולפני משחק רבים ושיחק במספר סרטים קצרים ועלילתיים עצמאיים. לאלונד שיחק במספר סרטים קצרים. תפקידו הראשון על המסך הגדול היה בשנת 2021 בסרט "אשבורי פארק". שנה לאחר מכן שיחק לאלונד בתפקיד ראשי בסרט האימה "Deer Camp '86". בשנת 2022 שיחק בתפקיד אורח בפרק בסדרת הטלוויזיה "מחשבות פליליות". בשנת 2022 לוהק לאלונד לתפקיד ראשי בסדרת הטלוויזיה "חיי עם משפחת וולטר". בסדרה מגלם לאלונד את קול, אחיה המאמץ של ג'קי (ניקי רודריגז) המתחרה עם אחיו, אלכס (אשבי ג'נטרי) על תשומת ליבה. הסדרה עלתה בנטפליקס ב-7 בדצמבר 2023. נואה לאלונד, ברשת החברתית אינסטגרם נואה לאלונד, ברשת החברתית טיקטוק נואה לאלונד, במסד הנתונים הקולנועיים IMDb (באנגלית) Movie Reviews: Deer Camp ‘86 and KillHer (Screamfest) - HorrorFuel.com: Reviews, Ratings and Where to Watch the Best Horror Movies & TV Shows, HorrorFuel.com: Reviews, Ratings and Where to Watch the Best Horror Movies & TV Shows, ‏17 באוקטובר 2022 Raven Brunner, ‘Criminal Minds: Evolution’ Showrunner Teases What To Expect After Midseason Hiatus: “The Tables Turn a Little Bit”, Decider, ‏15 בדצמבר 2022 Nellie Andreeva, ‘My Life With the Walter Boys’: Nikki Rodriguez Leads Cast, Sarah Rafferty & Marc Blucas Also Star In Netflix Series, Deadline, ‏2022-04-20 (באנגלית אמריקאית) ערך זה הוא קצרמר בנושא שחקנים. אתם מוזמנים לתרום לוויקיפדיה ולהרחיב אותו.
קפלוגרביירה

קפלוגרביירה (ביוונית: Κεφαλογραβιέρα) היא גבינת שולחן קשה יוונית מפורסמת המיוצרת משנות ה-60 של המאה ה-20 באופן מסורתי מחלב כבשים או מתערובת של חלב כבשים ועיזים. על פי הסמכת כינוי מקור מוגן (PDO) של האיחוד האירופי השם מתייחס רק לגבינה המיוצרת במערב מקדוניה, אפירוס והיחידות האזוריות של אטוליה-אקארנאניה ואבריטניה. הגבינה בעלת טעם מלוח וארומה עשירה. היא משמשת לעיתים קרובות במאכל היווני בשם Saganaki (פרוסות גבינה מטוגנות), חתוכה לחתיכות משולשות, מגולגלת בקמח מתובלת ומטוגנת קלות. זוהי גבינה מצוינת לגרירה ונמצאת בשימוש נרחב כתוספת למנות פסטה. על פי ספר בישול אחד, "במיטבה, היא טובה או טובה יותר מרומנו או מאסיאגו המיושנת" היא דומה מאוד לגבינת קפלוטירי ולפעמים נמכרת בשם זה. קפלוגרביירה קיבלה את שמה על שם שתי גבינות מכיוון שהיא הכלאה בין קפלוטירי, גבינה מלוחה בעלת הטעם העז, לבין גבינת הגרביירה העדינה. היא נמכרת, בגלגלים או במשולשים, ומזוהה בקלות על ידי המרקם המוצק והקליפה החומה בהירה. הסטטיסטיקה מראה שהיא הופכת לאחת הגבינות הנפוצות ביותר ביוון, עם ייצור שנתי של כ-3,000 טון. לקפאלוגרביירה יש כאמור מעמד PDO. Hoffman, Susanna. 2004. The Olive and the Caper: Adventures in Greek Cooking. Workman Publishing. מסת"ב 978-1563058486 EU Kefalograviera Profile (accessed 23 May 2009)